b'\n_START_ARTICLE_\nMar\xc4\x8delo Brajnovi\xc4\x87\n_START_PARAGRAPH_\nMar\xc4\x8delo Brajnovi\xc4\x87 umjetni\xc4\x8dkog nadimka Ilijah, (Rovinjsko Selo, 22. lipnja 1934.) je hrvatski slikar._NEWLINE_Ro\xc4\x91en u Rovinjskom Selu. U Zagrebu zavr\xc5\xa1io \xc5\xa0kolu primijenjene umjetnosti. Umjetni\xc4\x8dki je aktivan od 1953. godine. Jedan je od osniva\xc4\x8da Umjetni\xc4\x8dke kolonije Rovinj, sudjeluje na izlo\xc5\xbebi Grupe Val di Bora u Puli. Kao umjetnik pokazajuje \xc5\xa1iroki spektar interesa, od skulpture, crte\xc5\xbea, slikarstva, pa do konceptualnih instalacija, preformansa i pisanja. U mladosti bio je blizak Novim tendencijama, minimalizmu, apstraktnoj slici, da bi kasnije, slijedom odlaska i djelovanja u Italiji, nagla\xc5\xa1enije djelovao u podru\xc4\x8dju nadrealnog. Djela su pro\xc5\xbeeta duhom postmodernizma. Najpoznatije mu je djelo instalacija Rat za Harmagedon. Umjetni\xc4\x8dki se oslovljava "veleposlanikom Veleposlanstva Kraljevstva Bo\xc5\xbejeg Golo Brdo, Rovinjsko Selo Kraljevina Hrvatska". Radi u Rovinjskom Selu u vlastitoj umjetni\xc4\x8dkoj rezidenciji na Golom Brdu._NEWLINE_Igor Zidi\xc4\x87, V. Bu\xc5\xbean\xc4\x8di\xc4\x87 i B. Cerovac ukazivali su hrvatskoj javnosti kako se premalo govori o Brajnovi\xc4\x87evom umjetni\xc4\x8dkom djelu, iako je izlagao na brojnim izlo\xc5\xbebama u inozemstvu na kojima je dobijao nagrade (Rovinj, Milano, Pistoia, Varrena, Torino) i iako su mu djela dio stalnih postava brojnih galerija, nacionalnih i privatnih kolekcija diljem svijeta.'